**FARSKÉ OZNAMY – filiálky NEMČICE / Farnosť Topoľčany**

**11. nedeľa cez rok**

(14. VI. – 20. VI. 2020)

▪ **Sv. omše v týždni a ich úmysly:**

*Streda*: 18.00 h. ✝ Pavol Kováč, sestra Katarína, Milan Lovas a rodičia 2 strán

*Piatok*: 18.00 h. Za ctiteľov spoločenstva Najsvätejšieho Srdca Ježišovho

*Nedeľa*: 9.00 h. ✝ Ján a Mária Hroššoví, rodičia 2 strán, Anna a Štefan Hanoví

10.30 h. ✝ Vlasta, Miriam, František a Antónia

▪ **Liturgický kalendár:**

*Piatok*: Najsvätejšieho Srdca Ježišovho, slávnosť

*Sobota*: Nepoškvrneného Srdca Panny Márie, spomienka

▪ V piatok je slávnosť Najsvätejšieho Srdca Ježišovho. Na záver sv. omší, ktoré sú v Topoľčanoch o 11.30 a 18.30 hod. a v Nemčiciach o 18.00 hod. bude odprosujúca pobožnosť, počas ktorej za obvyklých podmienok možno získať úplne odpustky.

▪ V stredu 10.6. boli opäť uvoľnené ďalšie protiepidemické opatrenia. Na základe nich šachovnicové sedenie v kostoloch je už len odporúčané. Čiže, pokiaľ je v kostole dostatok miesta, prosíme, keby sa toto šachovnicové sedenie zachovalo. Pri nedostatku miest v chráme je to už na zvážení prítomných. Rúška v kostoloch sú povinné a sv. prijímanie sa stále podáva na ruku.

▪ Sv. omša pre seniorov je stále v nedeľu vo farskom kostole v Topoľčanoch a to popoludní o 15.00 hod. Všetky ostatné sv. omše sú k dispozícii pre všetkých veriacich.

▪ Od soboty 13. júna 2020 je možné opätovne začať využívať priestory a klubovne farského Pastoračného centra a to denne v čase od 7.00 do 21.00 hod. Je však potrebné zachovať hygienické a protiepidemické opatrenie a viesť o týchto stretnutiach evidenciu. Súčasne ĎAKUJEME všetkým, ktorí sa pričinili o upratanie, vyčistenie a dezinfikovanie všetkých priestorov tohto pastoračného komplexu.

▪ Rovnako vďaka patrí osobám, ktoré upratali a dezinfikovali kostol, ale i nemocničnú kaplnku, do ktorej v uplynulom týždni sme zaviedli a namontovali novú klimatizáciu. Nemocničná kaplnka už bude bývať počas dňa otvorená. Na slávenie sv. omší si však musíme počkať, lebo v nemocniciciach stále pretrváva mimoriadny stav.

▪ Vyjadrujeme vrelé vďaky a srdečné Pán Boh zaplať za všetky milodary obetované na generálnu opravu organa v Nemčiciach: